Hádegistónleikar kórs Akraneskirkju í Reykholti á morgun Kór Akraneskirkju heldur hádegistónleika í Reykholtskirkju , laugardaginn 3. maí klukkan 12 . Á efnisskránni , sem er ca. 45. mínútna löng , verða ensk þjóðlög í útsetningu John Rutter , tveir kaflar úr sálumessunni Eternal light eftir Howard Goodall og íslensk þjóðlög . Meðleikarar með kórnum eru þau Birgir Þórisson píanóleikari og Kristín Sigurjónsdóttir fiðluleikari . Einsöng syngja þeir Halldór Hallgrímsson og Jón Gunnar Axelsson og stjórnandi er Sveinn Arnar Sæmundsson . Aðgangseyrir er kr. 1.500 og vakin er athygli á því að ekki er tekið við greiðslukortum . " Kórfélagar bjóða alla velkomna í þjóðlegt og sumarlegt hádegi í Reykholtskirkju , " segir í tilkynningu .